Kjøp av Telenor Arena blir sak på fotballtinget
Etter at Stabæk forlot Telenor Arena i 2011, er det Justein Bieber og andre artiser som har dominert i hallen på Fornebu. Norges Fotballforbund vurderer å kjøpe idrettsdelen av Telenor Arena, og mener prosjektet er så spennende at de i et skriv sendt ut til alle klubbene i Norge fredag opplyser om at de på forbundstinget fremmer forslag om tingets fullmakt til låneopptak. – Vi utreder og forbereder oss dersom muligheten skulle komme. Forbundstinget legger alle føringer for hvordan vi skal løse dette, sier prosjektleder Jan Halstensen til VG. Husker du denne? Stabæk må ut av Telenor Arena– Vi gjør dette for å være i forkant og i posisjon dersom muligheten skulle komme om én måned, seks måneder, ett år eller fem år. Dersom et eventuelt kjøp skal lånefinansieres må det ha tingets godkjennelse. Vi må ha på plass formalitetene, forteller han videre. Halstensen forteller at NFF foreløpig ikke har vært i reelle forhandlinger med Euforum Holding AS - det Kjell Ulrichsen-eide selskapet som i dag eier Telenor Arena. – Det ligger jo i kortene at fotballen syns dette kan være et spennende «case», men vi ønsker i første omgang nå å utrede for å se på mulighetene, sier Halstensen. I fjor sommer ble det kjent at Norges Håndballforbund og NFF hadde etablert en felles prosjektgruppe som skulle se på mulighetene for å kjøpe Telenor Arena. – Det prosjektet er avsluttet, men det kan godt tenkes de blir koblet på igjen dersom det er aktuelt. Nå ser vi på hvilke muligheter vi har på egenhånd. Da handler det selvfølgelig ikke bare om kjøp, men om driften i etterkant er bærekraftig. Da må vi ha sikre inntekter som er høyere enn de totale utgiftene, sier Halstensen. 2015: LSK Kvinner vant cupfinalen i Telenor ArenaFor ett år siden ble Euforum og NFF enige om at alle cupfinalene, bortsett fra herrenes fest på Ullevaal i november hvert år, skal spilles i Telenor Arena de ti neste årene. Dersom NFF kjøper hallen på Fornebu vil det bli lagt til rette for ytterligere fotballaktiviteter på kunstgresset som for eksempel samlinger for yngre landslag da forbundet i dag savner et passende anlegg i Oslo-området. – Aktiviteten vil i så fall hovedsakelig være idrett, men det kan være at det vil komme enkelte andre arrangementer som passer inn i forhold til idrettens kjøreplan, sier Halstensen.
Norges Fotballforbund vurderer å kjøpe Telenor Arena for å bidra til økte fotballaktivitet i Stabæks tidligere hjemmebane.